Прехвала/4
ЧЕТВРТИ ПРИЗОР
Чује се рог из близа са леве стране, одговара му се са десне.
Прехвала у ловачком оделу дође с њом Милена.

ПРЕХВАЛА:
Нешто ми се сестро не допада; 
Далеко смо од наших отишле!
МИЛЕНА:
Ваљда нисмо! Зар ниси рог чула!
ПРЕХВАЛА:
Чула сам га, ал’ се удаљује.
МИЛЕНА:
Лов не стоји на једноме месту;
Као вихор хуји по планини,
Све унапред и на друго место.
ПРЕХВАЛА:
Тек да ми је знати, где смо сада?
(Обзире се и гледи.)
Да се јавим? (Духне у рог.)
Нема одговора!
Заишле смо! Хајде натраг, сестро.
Ко зна куд би, ако би овамо.
МИЛЕНА:
Хајде! (Пођу.)

Прехвала